รัฐบาลไทย-ข่าวทำเนียบรัฐบาล-มท.1 Kick off เปิดสำนักงานที่ดินอิเล็กทรอนิกส์จดทะเบียนที่ดินต่างสำนักงานแบบออนไลน์ “คนกรุงสบาย จดทะเบียนที่ดินออนไลน์ ใกล้บ้าน” เน้นย้ำเร่งรัดดำเนินการขยายผลในจังหวัดต่าง ๆ
วันศุกร์ที่ 18 กุมภาพันธ์ 2565
มท.1 Kick off เปิดสํานักงานที่ดินอิเล็กทรอนิกส์จดทะเบียนที่ดินต่างสํานักงานแบบออนไลน์ “คนกรุงสบาย จดทะเบียนที่ดินออนไลน์ ใกล้บ้าน” เน้นย้ําเร่งรัดดําเนินการขยายผลในจังหวัดต่าง ๆ
มท.1 Kick off เปิดสํานักงานที่ดินอิเล็กทรอนิกส์จดทะเบียนที่ดินต่างสํานักงานแบบออนไลน์ “คนกรุงสบาย จดทะเบียนที่ดินออนไลน์ ใกล้บ้าน” เน้นย้ําเร่งรัดดําเนินการขยายผลในจังหวัดต่าง ๆ เพื่อความสะดวกของพี่น้องประชาชน
เมื่อวันที่ 17 ก.พ. 65 เวลา 15.30 น. ที่สํานักงานที่ดินกรุงเทพมหานคร ถนนพระพิพิธ เขตพระนคร กรุงเทพฯ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานเปิดสํานักงานที่ดินอิเล็กทรอนิกส์จดทะเบียนที่ดินต่างสํานักงานแบบออนไลน์ “คนกรุงสบาย จดทะเบียนที่ดินออนไลน์ ใกล้บ้าน” โดยมี นายนิพนธ์ บุญญามณี รัฐมนตรีช่วยว่าการกระทรวงมหาดไทย นายอนุชา โมกขะเวส ที่ปรึกษารัฐมนตรีว่าการกระทรวงมหาดไทย นายชยาวุธ จันทร รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน นายนิสิต จันทร์สมวงศ์ อธิบดีกรมที่ดิน นายประยูร รัตนเสนีย์ อธิบดีกรมส่งเสริมการปกครองท้องถิ่น นายพรพจน์ เพ็ญพาส อธิบดีกรมโยธาธิการและผังเมือง ผู้แทนหน่วยงาน และสื่อมวลชน ร่วมในพิธี
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า พลเอก ประยุทธ์ จันทร์โอชา นายกรัฐมนตรี ได้กําหนดนโยบายยุทธศาสตร์ชาติ 20 ปี ด้านการปรับสมดุลและพัฒนาระบบการบริหารจัดการภาครัฐ ยึดหลัก “ภาครัฐของประชาชน เพื่อประชาชน และประโยชน์ส่วนรวม” โดยการนํานวัตกรรมเทคโนโลยีที่ทันสมัย และระบบการทํางานที่เป็นดิจิทัลเข้ามาประยุกต์ในการพัฒนาการให้บริการประชาชน โดยยึดประชาชนเป็นศูนย์กลาง เพื่อตอบสนองความต้องการของประชาชนได้อย่างสะดวก รวดเร็ว และโปร่งใส และตนได้มอบนโยบายให้กรมที่ดิน พัฒนาสํานักงานที่ดินอิเล็กทรอนิกส์ จดทะเบียนสิทธิและนิติกรรมต่างสํานักงานแบบออนไลน์ ซึ่งจะทําให้ประชาชนสามารถจดทะเบียนสิทธิและนิติกรรมที่สํานักงานที่ดินที่ใดก็ได้ใกล้บ้าน สะดวก สบาย รวดเร็ว และยังช่วยลดค่าใช้จ่ายในการเดินทางได้อีกด้วย
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ขอชื่นชมกรมที่ดินที่มีความกล้าหาญในการก้าวเดินก้าวแรกในการจดทะเบียนที่ดินออนไลน์ซึ่งเป็นงานที่ยากและต้องใช้การแก้ไขระบบ กระบวนการด้านกฎหมายมากมาย แต่ก้าวย่างแรกในวันนี้จะทําให้คนกรุงเทพฯ ซึ่งมีโฉนดที่ดินกว่า 2,200,000 แปลง ที่ในแต่ละปีมีประชาชนมาทํานิติกรรมประมาณ 900,000 คน จัดเก็บรายได้ให้กับประเทศมากถึง 2,400 ล้านบาทต่อปี ถือเป็นจุดเริ่มต้นที่สําคัญ และเป้าหมาย คือ ต้องกระจายไปทั่วประเทศ จึงขอให้เร่งรัดดําเนินการขยายผลในจังหวัดต่าง ๆ เพื่อจะทําให้พี่น้องคนไทยที่มีโฉนดที่ดิน ได้จดทะเบียนออนไลน์ครอบคลุมทั่วทั้งประเทศในอนาคตอันใกล้
“ขอให้พวกเราทุกคนได้ร่วมกันขับเคลื่อนผลักดันกระบวนการที่จะทําให้เกิดประโยชน์สูงสุดและจะส่งผลต่อประเทศชาติ และประชาชนได้ประโยชน์ ผลของการดําเนินการก็จะไปสะท้อนในรูปแบบของธุรกิจ Ease of Doing Business ที่จะทําให้นานาชาติเกิดความมั่นใจในการเข้ามาลงทุนในประเทศมากยิ่งขึ้นและส่งผลไปสู่ระบบเศรษฐกิจความเชื่อมั่นในต่างประเทศ” พลเอก อนุพงษ์ฯ กล่าวในช่วงท้าย
นายนิสิต จันทร์สมวงศ์ อธิบดีกรมที่ดิน กล่าวว่า เนื่องในโอกาสกรมที่ดินครบรอบ 121 ปี ในวันนี้ กรมที่ดิน จะเริ่มเปิดให้บริการ จดทะเบียนที่ดินต่างสํานักงานแบบออนไลน์ได้ทุกพื้นที่ในเขตกรุงเทพมหานครทั้ง 17 สํานักงานภายใต้แนวคิด “คนกรุงสบาย จดทะเบียนที่ดินออนไลน์ ใกล้บ้าน” เพื่อให้พี่น้องประชาชนไม่จําเป็นต้องเดินทางไปยังสํานักงานที่ดินที่ที่ดินนั้นตั้งอยู่ แต่สามารถจดทะเบียนสิทธิและนิติกรรมที่สํานักงานที่ดินที่ใดก็ได้ใกล้บ้าน สะดวก สบาย รวดเร็ว และยังช่วยลดค่าใช้จ่ายในการเดินทางได้อีกด้วย
นที่ 17 ก.พ.